### Beslutninger

Forvaltningen gav en status på cykelområdet samt orienterede om igangværende analyser. Herefter drøftede udvalget den modtagne status og stillede spørgsmål til forvaltningen.

Der eftersendes notat til udvalget vedrørende muligheden for etapeopdeling af projekter. Forvaltningen vender tilbage til udvalget medio november med et bud på kommunikations- og informationsflow samt en optimeret proces for arbejdsgange og sagsbehandlingstider. Desuden undersøger forvaltningen, om det kan lade sig gøre at etapeopdele cykelstiprojektet langs Elevvej – Koldkilde.